पाएं अपने शहर की ताज़ा ख़बरें और फ्री ई-पेपरडाउनलोड करें
अलेवा अनाज मंडी में सरकारी खरीद एजेंसी स्टेट वेयर हाउस का बारदाना खत्म होने के कारण आढ़तियों को गेहूं का तौल कराने मे परेशानी हो रही है। बारदाने की कमी के कारण अनाज मंडी में जगह-जगह गेहूं की फसल के बड़े-बड़े ढेर लगे हुए हैं। इससे आढ़तियों व किसानों को परेशानी का सामना करना पड़ रहा है।
अनाज मंडी व्यापारी एसोसिएशन के प्रधान रामपाल भारद्धाज की अगुवाई में आढ़ती बारदाना मंगवाने की शिकायत कई बार खरीद एजेंसी के अधिकारियों से कर चुके हैं, लेकिन स्टेट वेयर हाउस के मैनेजर द्वारा बारदाना मंगवाने के लिए उच्च अधिकारियों को अवगत कराने का आश्वासन दिया जा रहा है।
उन्होंने कहा कि किसान ट्राॅली को तोल करा गेहूं की फसल आढ़तियों के पास डालकर अपना कार्य कर रहे हैं। किसानों द्वारा अनाज मंडी मं कई हजारों क्विंटल गेहंू के ढेर लगाए हुए हैं। बारदाना न होने के कारण आढ़तियों को ढेरियों का पहरा देने को विवश होना पड़ रहा है। आढ़तियों ने सरकारी खरीद एजेंसी के अधिकारियों से जल्द बारदाना मंगवाने का अनुरोध किया है।
सुबह तक पहुंच जाएगा वारदाना : मैनेजर
आढ़तियों द्वारा बारदाना खत्म होने की शिकायत के बाद उच्च अधिकारियों के माध्यम से बारदाना मंगवाया गया है। उच्च अधिकारियों ने बारदाना लोड करा दिया है। रविवार सुबह तक बारदाने से भरी गाड़ी अलेवा पहुंच जाएगी। बारदाना आने के बाद एजेंसी द्वारा जरूरत के मुताबिक आढ़तियों को दे दिया जाएगा।
-विजेंद्र चहल, मैनेजर स्टेट वेयर हाउस
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn